Rewliv

Rewliv ew korf termyn hir a rew uji ow kwaya prest drefen y boos y honan. Ma rewlivow ow furvua lebma thew kreunans an ergh moy ages ablasyans dres lies bledhen, en venowgh kansvledhydnyow. En lent ma rewlivow ow tifurv ha frosa drefen aga foos. Ma hebma ow furvya krevassow, seracs, ha rewlambow. Anjei a skravinas karrek hag atal a-dan an rewliv ha gwwruthyl tirfurvow pekar ha kommow, marianow po fyordow. Rewlivow a furv war an tir hepken, etho dyffrans enjei dhe vorrew. War an Nor, 99% a rew rewlivek ew komprehendys a-ji lienyow rew (aswonys ewedh 'vel "rewlivow brastiryel") en tiredhow pedneghlek, bes rewlivow ew kevys en kadonnow menedhyow war bub brastir a-der Ostrali. Rew rewlivek ew an kreun moyha a dhowr fresk (69% a dhowr fresk an bes ew en lienyow rew). Drefen bos mas rewlivek effeythys gen chanjys hir e'n ayredh, r.e. kodhans, tempredh kresek ha gorher komol, chanjys en mas rewlivow ye an finna menegoryon a janj ayredhek, ha kaws meur a varyansow en level an mor. Sortow a rewliv Klassys ew rewlivow herwydh aga shap, myns, gnasow tesel hag omdhegyans. Rewlivow Alpek Rewlivow Alpek Rewliv hag a furv war doppow ha ledrow menedhyow heb gorheri oll an tirwedh. Pansow erghtewedha Tiredh bian a synj ergh dres an vledhen, hag a dhispleg dhe rew. Rewliv komm Rewliv komm ew an sewyans a erghtewedha, owth usya nans shap bolla uhel e'n menedhyow. Rewlivow nans Ma rewlivow komm ow tevi ha junya warbarth rag furvya rewlivow nans. Krogrewliv Krogrewliv ew rewliv komm hag ew ogas dhe vanshya. Rewlivow Brastiryel Rewliv brastiryel Rewliv a worheri ogas dhe oll an tirwedh. Kappa rew Korf a rew a worher an brassa radn a'n tirwedh ew kappa rew. Ma dhe gappa rew myns le ages 50,000 km2 (19,000 mildir2). Rewliv piedmont Rewliv a dheu dhort kappa rew ha lesa ort drehedhes an iseltiryow ew gelwys rewliv piedmont. Rewliv dowr mortid Mar hwrelho rewliv dhort kappa rew drehedhes an mor, henwys ew rewliv dowr mortid (tidewater glacier) Darnow a rew a derr dhe ves avel menedhyow rew. Lien rew Korfow rewlivel moy ages 50,000 km2 (19,000 mi2) ew gelwys lienyow rew. Anjei a ell bos nebes km a dhownder ha nunantakow ew an udnik darnow a dir a-ughta. An udnik lienyow rew a-lebmyn ew Antarktika ha Greunland. Mar teffo an dhew lien rew dhe deudha, levelyow ollvysek an mor a via derevel moy ages 70m. Estyllen rew Ma darnow a lien rew owth ystydna dhe'n mor ew gelwys estyll rew. Dell ew usys tanow enjei. Fros rew Ma radn ydn a lien rew a way en uskis ew fros rew. Anjei a hembronk dhe estylli rew po gwakhe dhe'n mor en syth avel rewliv tardhell. Rewlivow Godobm hag Yeyn Possybyl ew dhe glassa rewlivow herwydh studh aga selyow. Mar kell dowr teudh drehedhes goles an rewliv dre gowfordhow ha krevassys, ma moy a loub en-dadn an rew hag an rewliv a ell gwaya en esya. Hebm ew gwir en arbednek gen rewlivow Alpek. Nebes lienyow rew ew stag drefen aga bos rewys dhe'n garrek weli. Ma an erthygel ma usya an Furv Skrifys Savonek a-barth Kernowek diwedhes.